Emmanuel Akwasi Gyamfi

**Emmanuel Akwasi Gyamfi** anɛ Gaana pɔlitiks nwɛɛd ka an wadmaan n paas wadmaanib yir lnɛ paas ayɔpɔi la ti Gaana Republic linɛ paas anaasi n tis Odotobri linɛ bɛ Ashanti Region sυυlυm la, o anɛ Wabυg nid.

## O vυm pinilυg nɛ sakur yɛla
Ba da dua Gyamfi nɛ Buniya nwarig la li dabisim yinne yυυm tusir nɛ kɔbiswai nɛ piisyɔpɔi nɛ anaasi. O yinɛ Homase No. 2 n bɛ Gaana Ashanti region sυυlυm la. O da maali o Bachelor of Science digirɛɛ linɛ an Planning n bɛ Kwame Nkrumah University of Science and Technology sakurin linɛ bɛ Kumasi la. Yυυma tusa yi la ni ka o da maal o yiiga digirɛɛ. O mɛ da naae sakur n bɛ Ghana Institute of Management nɛ Public Administration la. O da maal o Executive master's digirɛɛ n yi  institute. Yυυma tusa yi nɛ anii la ni la ni2008.

## O tυυma
On da nam pυ kpɛn wadmaanib yir la, o da tυmnɛ an project manager bɛ Odotobri Rural Bank Limited ni. O mɛ da lɛn tυm n an administrator nɛ lead facilitator n tis non-governmental lin da yi yυυma tusa yi nɛ yinne ti paae yυυma tusa yi nɛ ayi la ni.

## O pɔlitiks tυυma
Gyamfi anɛ wadmaan n tis Odotobri  sυυlυm da paasi wadmaanib yir linɛ paas anaasi Gaana republic linɛ paas anaasi la. Hali wadmaanib yir linɛ paas anu la Gaana republic line paas anaasi la ni lin da yi Buniya nyaaŋ nwarig yinne la li daba yɔpɔi yυυma tusa yi nɛ anii la n ti paae Buniya nyaaŋ nwarig la li daba yuobυ yυυma tusa yi nɛ piina tan la ni. O da paamnɛ vɔt 22,914 n yi vɔt kanl wυsa linɛ da an 27,700 kɔbiga pυυginɛ o da mɔri 82.7%

O anɛ wabυg nid. Yυυma tusa yi nɛ nɛ piina yi la ni ka ba da ka ba da vɔti naae ka o di. Ka yυυma tusa yi nɛ piina yuobυ la ni la ka ba vɔt ka o lɛn di yaas kɔbiga pυυginɛ o da mɔri 66.13%. O anɛ kpɛɛm banɛ gɔsid Mines nɛ Energy yinne ka lɛn paas kpɛɛm banɛ gɔsid biis nɛ dap nɛ puab yɛla la ni n bɛ wadmaanib yir linɛ paas ayɔpɔi la Gaana Republic linɛ paas anaasi.

## Kpɛɛm banɛ ni ka paas
Gyamfi anɛ Local Government and Rural Development tυυma la kυkdaan,

o mɛ paas kpɛɛm banɛ gɔsid Government Assurance la ni ka lɛn paas kpɛɛm banɛ gɔsid nimmaasim lυgυr yɛla la ni.

## Vɔtnam yɛla
Yυυma tusa yi nɛ anaasi la ni ka ba da vɔt ka Gyamfi Odotobri linɛ bɛ Gaana Ashanti Region sυυlυm kυk la o yiiga saŋa. O anɛ Wabυg Naadɔɔg la nid. O Naadɔɔg dim la da paam wadmaan bam 36 n yi ba sυυluυm la wadmaanib la kanl wυsa linɛ da an 39 la ni, o da zienɛ wabυg naadɔɔg la zugu nyaa di Ashanti Region sυυlυm. Yυυm kanna Wabυg Naadɔɔg wadmaanib da anɛ 128 n yi kanl wυsa kanl linɛ da an 230. Vɔt kanɛ ka o da paam anɛ 23,804 n yi vɔt la kanl wυsa linɛ da an 28,967. Kɔbiga pυυginɛ o da mɔri 82.2% vɔt la wυsa ni. Onɛ George Adu-Mensah Maasim Tiig nid la, Thomas Appiah-Kubi onɛ an Convention People's Party nid nɛ Johnny Owusu-Boadi onɛ da zien o mɛŋ nyari ka o di ka basi ba. Ban da paam vɔt siem naw 3,740, 423 nɛ 1,000  n dɔl nɛ ba yυda la pinil siem la. Kɔbiga pυυginɛ ba da mɔri 12.9%, 1.5% nɛ 3.5% wυυ ba yυda la tυυnl dɔl siem la.

## Yυυma tusa yi nɛ anii la vɔt la yɛla
Yυυma tusa yi nɛ anii la vɔt la ni ka ba vɔt ka o di n bɛ Wabυg Naadɔɔg la nɔba zυg.O sυυlυm da kυkυs bam piistan nɛ anaasi n yi kanl la wυsa bam piistan nɛ awai banɛ ka Wabυg Naadɔɔg dim da paam bɛ Ashanti Region sυυlυm la. Yυυm kan Wabυg Naadɔɔg dim la wadmaanib da pυ zuoe ba da anɛ109 n yi kanl wυsa linɛ da an 230 la ni. O da mɔri vɔt bam 22,914 n yi vɔt la kanl wυsa line da an 27,700 la. Kɔbiga pυυginɛ 82.72% vɔt. onɛ Isaac Mensah onɛ da an People's National Convention nid, nɛ Kingsley Anning Maasim Tiig nid nɛ Owusu Blessing onɛ da an Convention People's Party nid la da zien ka o di ka basi ba. Ban da paam vɔt sia da anɛ 230, 3,146 nɛ 1,410 wυυ ba yυda la tυυnl dɔl taab siem la. Kɔbiga pυuginɛ ba da mɔri 0.83%, 11.36% nɛ 5.09%.

## Yυυma tυsa yi nɛ piina yi vɔt la yɛla
Yυυma tυsa yi nɛ piina yi vɔt la ni ka ba da vɔt ka o di bɛ sυυlυm la ni yaas. O da paamnɛ vɔt bam 27,526 n yi vɔt la wυsa kanl linɛ da an 35,22 la ni. Kɔbiga pυυginɛ o da mɔri 78.15% vɔt. Onɛ Robert Bennett Forkuoh Maasim Tiig nid nɛ Kojo Ego Ayeboafo onɛ da ziɛnɛ o mɛŋ nyari la da zien ka o di ka basi ba. Ban da paam vɔt siem da anɛ 6,226 nɛ 1,469 vɔt. Kɔbiga pυυginɛ ba da mɔri17.68% nɛ 4.17% wυυ ba yυda la nɛ tυυnl dɔl siem.

## Yυυma tυsa yi nɛ piina yuobυ vɔt yɛla
Yυυma tυsa yi nɛ piina yuobυ vɔt la ni ka lɛn vɔt ka o di yaas sυυlυm la ni. O da paanɛ vɔt bam 23,255. Kɔbiga pυυginɛ 53.87% vɔt. Onɛ Dede Appiah Emmanuel Maasim Tiig Naadɔɔg nid, Anthony Danso-Appiah onɛ da zien o mɛ nyari la nɛ Abraham Anokye mɛ da zien o mɛŋ nyari nɛ Francis onɛ da PPP nid nɛ Minkah Prince onɛ da an CPP nid la. Ba wυsa da vɔt da anɛ 12,098; 4,005; 3,133; 451 nɛ 223 wυυ ba yυda la tυυnl dɔl taab siem la. Kɔbiga pυυginɛ da mɔri 28.03%, 9.28%, 7.26%, 1.04% nɛ 0.52% wυυ ba yυda la tυυnl dɔl taab siem la.

## Yυυma tusa yi nɛ piisi la vɔt la yɛla
Yυυma tusa yi nɛ piisi la vɔt la ni ka ba vɔt ka o di yaas sυυlυm kan ni. O da paamnɛ vɔt bam 28,021. Kɔbiga pυυginɛ o da mɔri vɔt bam 57.38% n yi vɔt la wυsa ni. Onɛ Emmanuel Obeng Agyemang onɛ an Maasim Tiig Naadɔɔg nid nɛ Paul Agyeman-Bannor onɛ da GUM nid la da zien ka o di ka basi ba. Ba da paamnɛ 10,456 nɛ10,358 wυυ ba yυda la tυυnl dɔl taaba siem. Kɔbiga pυυginɛ ba da paamnɛ 21.41% nɛ 21.21% wυυ ba yυda la tυυnl dɔl taaba siem.

## O vυm bɛllim
Gyamfi di pua mɔr biis atan. O anɛ Kristo biig, Catholic karimbiig.

## Gbanvɛɛnsa